કોર્ટે કહ્યું કે, આ ઉત્પાદકના પક્ષે એવી માન્યતા હોય કે, તેણે બનાવેલી અગરબત્તી પણ કરમુક્ત હતી, કારણ એ હસ્તકલાની ચીજ હતી એવી વાજબી (bonafide) માન્યતા નકારી ન શકાય અને તે માન્યતાને આધારે લાઈસન્સ ન લેવું કે ડિક્લેરેશન ન આપવું એવા સંજોગોમાં ઉત્પાદકે આ બધું બદઇરાદાથી કર નહીં ભરવા માટે જ કર્યું હોય એવું માની ન શકાય. ના. કોર્ટે એવું પણ ઠરાવ્યું કે, બદઇરાદાથી હકીકત છુપાવવી એટલે ઉત્પાદક કરની જવાબદારી હોવાનું જાણતો હોવા છતાં પોતાની પ્રવૃત્તિની જાણકારી ખાતાને ન આપે તેવી પરિસ્થિતિ ખોટી પણ વાજબી માન્યતાથી વર્તવું એમ નહીં.